open-index/open-wikipedia-markdown huggingface dataset:
The Overlanders (film)

***The Overlanders*** () je britansko-australijski crno-bijeli igrani film snimljen 1946. godine u režiji Harryja Watta. Radnja se odvija tokom Drugog svjetskog rata, odnosno 1942. godine, kada je australijska vlada, kako bi preduhitrila moguću japansku invaziju, organizirala veliki transport stoke iz Zapadne Australije preko outbacka na pašnjake u Queenslandu. Radnja prati pustolovine goniča stoke koji se tokom mukotrpnog i opasnog putovanja suočavaju sa vrućinom, žegom, krokodilima i drugim opasnostima. Snimanje je počelo još za vrijeme samog rata, a poticaj je dala australijska vlada, koja je izrazila želju da britanski filmski studiji naprave film koji bi prikazao australijski doprinos savezničkom ratnom naporu; britansko Ministarstvo informacija je projekt proslijedilo studiju Ealing. On je poslao Watta, koji je kao predratni dopisnik dobro poznavao Australiju, te sa sobom doveo filmsku ekipu. Kao glumce je koristio isključivo domaće osoblje. Film je postigao komercijalni uspjeh te potakao Ealing da napravi još nekoliko filmova na lokacijama u Australiji, a što je predstavljao poticaj daljem razvoju australijske kinematografije.

## Uloge
* Chips Rafferty ... Dan McAlpine
* John Nugent Hayward ... Bill Parsons
* Daphne Campbell ... Mary Parsons
* Jean Blue ... Mrs Parsons
* Helen Grieve ... Helen Parsons
* John Fernside ... Corky
* Peter Pagan ... Sinbad
* Frank Ransome ... Charlie
* Stan Tolhurst ... Bert
* Marshall Crosby ... Svećenik
* Clyde Combo ... Jackie
* Henry Murdoch ... Nipper
* Edmund Allison ... igrač
* Jock Levy ... igrač
* John Fegan ... Policijski narednik

## Reference

## Literatura
* 
* 

## Vanjske veze
* 
* 
* ''The Overlanders'' at Australian Screen Online
* ''The Overlanders'' at BFI Screenonline
* ''The Overlanders''  at Oz Movie
Jason and the Argonauts (film)

***Jazon i argonauti*** (eng. *Jason and the Argonauts*) je pustolovno fantastični film iz 1963. kojeg je režirao Don Chaffey. To je jedan od filmova čije je specijalne efekte odradio legendarni Ray Harryhausen.

## Filmska ekipa

Režija: Don Chaffey

Glume: Todd Armstrong (Jazon), Nancy Kovack (Medeja), Gary Raymond (Acastus) i drugi.

## Radnja

Mitska Grčka. Zli **Pelias** je osvojio Tesaliju i postao okrutni vladar, ali prema legendi će ga neki mladić zbaciti sa trona. Taj mladić je **Jazon** pa ga Pelias pošalje u Kolhidu po legendarno zlatno runo nadajući se da će ovaj poginuti na svojoj nemogučoj misiji. Jazon unajmi brod **Argo** i hrabre mornare, među kojima su i Herkul, Kastro i Orfej. Na svojem putovanju stignu na otok na kojem ih napadne ogromni kip Talos, prođu morski prolaz smrti, pobijede Harpe ali i sretnu Medeju, u koju se zaljubi Jazon. Konačno, stignu do mjesta na kojem se nalazi zlatno runo...

## Kritika

"**Jazon i argonauti**" smatra se razmjerno solidnim ostvarenjem fantastike i jednim od boljih filmova na čijim je specijalnim efektima radio legendarni Ray Harryhausen. Poklonici filma hvalili su maštovitu obradu mitova stare Grčke, spektakularnu bitku Jazona sa vojskom skeleta ( koja je postala Harryhausenov zaštitni znak ) te šarm cjeline. Drugi dio kritike proglasio je pak film ukočenim, drvenim, sa jednodimenzionalnim likovima i zastarjelim dijalozima, u kojemu su specijalni efekti jedina oaza zanimljivosti.

Kritičar *John A. Nesbit* je u svojoj recenziji hvalio film: "Ono čega se odmah sjetimo pri samoj spomeni na ovaj grčki mit su specijalni efekti Raya Harryhausena, posebno oni skeleti" kao i *Rob Vaux*: "Subotnja matinejska zabava u najboljoj tradiciji", dok je *Ken Hanke* suzdržano utvrdio: "Izvrsni specijalni efekti Raya Harryhausena, bezvoljni scenarij i gluma".

## Reference

## Vanjske veze

* 
* 
* 
*
The Pearlers

***The Pearlers*** () je australijski crno-bijeli kratki dokumentarni film snimljen 1949. godine u režiji Leeja Robinsona. U njemu se prikazuje lov na bisere na obali Broomea u Zapadnoj Australiji. Robinson je iskustva stečena na ovom filmu iskoristio za svoje igrano ostvarenje *[[King of the Coral Sea]]* (1954).

## Reference

## Vanjske veze
*''The Pearlers'' at IMDB
*
*''The Pearlers'' at National Film and Sound Archive
*''The Pearlers''  at Ozmovies
Kineska bogomoljka

**Kineska bogomoljka** (*Tenodera sinensis*) je vrsta bogomoljki autothona u Kini i drugim dijelovima Azije i ostrva tog kontinenta. Oko 1896., ova vrsta je slučajno predstavljena u Mt. Airyu kraj Philadelphije, PA. *Tenodera sinensis* se često krivo navodi kao *Tenodera aridifolia sinensis* jer je prvo opisana kao podvrsta *[[Tenodera aridifolia]]*, ali *Tenodera sinensis* je danas uspostavljena kao punopravna vrsta.

*Tenodera sinensis* se hrani uglavnom kukcima, ali odrasle ženke love i manje kralježnjake. Na primjer, dokumentirano je da je lovila i manje guštere, vodozemce pa i manje primjerke kolibrija. Kao i druge bogomoljke, i kineska ima kanibalističke nagone. Izbjegava otrovan plijen, ali je jedan od rijetkih kukaca koja jede otrovnu ličinku monarha: prvo izvadi utrobu ličinke, koja je otrovna, a onda tek pojede ostatak ličinke.

## Izvori
Beach Party

***Beach Party*** () je američka filmska komedija snimljena 1963. godine u režiji Williama Ashera, poznata po tome što je od nje nastao specifičan žanr ''beach party'' filma karakterističan za američku kinematografiju sredine 1960-ih.

Protagonist, koga tumači Robert Cummings, je profesor antropologije koji odlazi na kalifornijske plaže proučavati rituale i način život tamošnjih tinejdžera i pri tome zanemaruje svoju sekretaricu (čiji lik tumači Dorothy Malone), a koja je u njega zaljubljena. Radnja prikazuje komplikacije koje nastanu kada se Dolores (čiji lik tumači Annette Funicello), djevojka Frankieja, jednog od profesorovih "kunića" (čiji lik tumači Frankie Avalon), zagleda u profesora, kao i kada sama postane metom zanimanja vođe lokalne bikerske bande.

Film je nastao po ideji Samuela Z. Arkoffa, nezavisnog producenta čija se kompanija American International Pictures specijalizirala za B i eksploatacijske filmove. Beach Party je zamislio kao ostvarenje koje bi kroz minimalni zaplet trebalo koristiti za pružanje maksimalno atraktivnih sadržaje - kao što su plaža, surfanje, mladi protagonisti u kupaćim kostimima i rock i pop muzika - namijenjene prije svega tinejdžerskoj i mladoj publici, na koju su se američki sineasti tada počeli sve više oslanjati. Film je postigao veliki uspjeh, a Avalon i Funicello postali ikone tadašnje popularne kulture te zajedno nastupili u još nekoliko *beach party* filmova.

## Uloge

*Robert Cummings ... Prof. Robert 'Bob' Orwell Sutwell
*Dorothy Malone ... Marianne
*Frankie Avalon ... Frankie
*Annette Funicello ... Dolores
*Morey Amsterdam ... Cappy
*Harvey Lembeck ... Eric Von Zipper
*Eva Six ... Ava
*John Ashley ... Ken
*Jody McCrea ... Deadhead
*Dick Dale ... sam sebe
*Andy Romano ... J.D. 
*Jerry Brutsche ... član Rat Packa
*Bob Harvey ... član Rat Packa
*John Macchia ... član Rat Packa
*Alberta Nelson ... član Rat Packa
*Linda Rogers ... član Rat Packa
*David Landfield ... Ed
*Bob Payne ... Tom
*Pam Colbert ... Surfer
*Delores Wells ... Sue
*Yvette Vickers ... Plavuša koja prakticira jogu
*Johnny Fain ... Surfer
*Valora Noland ... Rhonda
*Meredith MacRae ... Djevojka na plaži
*John Beach ... Dječak na plaži
*Lorrie Summers ... Lorie Summers
*Luree Holmes ... Luree Nicholson
*Michael Nader ... Momak na plaži
*Laura Nicholson ... Djevojka na plaži
*Mickey Dora ... Momak na plaži
*Donna Russell ... Surfer
*Ed Garner ... Surfer
*Candy Johnson ... sama sebe
*Vincent Price ... Big Daddy

## Izvori

## Vanjske veze

* 
* 
* 
* 
* Original trailer at Turner Classic Movies
Eureka Stockade (film, 1907)

***Eureka Stockade*** () je australijski crno-bijeli nijemi historijski film snimljen 1907. godine u režiji George Cornwella i njegovog brata Arthura Cornwella. Radnja je prikazivala pobunu australijskih kopača zlata protiv britanske vlasti 1854. godine, a koja je na kraju, iako ugušena, dovela do uvođenja demokracije u tadašnju britansku koloniju. Eureka Stockade se navodi kao drugi po redu cjelovečernji film snimljen u Australiji, nedugo iza *[[The Story of the Kelly Gang]]*, odnosno jedan od najstarijih cjelovečernjih filmova na svijetu. Usprkos toga, nije doživio komercijalni uspjeh, a danas je sačuvan samo fragment od oko oko 7 minuta koji prikazuje ulice (tadašnjeg)  Ballarata. Ostatak se smatra izgubljenim.

Godine 1949. je u britanskoj koprodukciji snimljen zvučni film posvećen istim događajima, a 1984. i istoimena televizijska miniserija.

## Reference

## Vanjske veze
* 
* ''Eureka Stockade'' at National Film and Sound Archive
Bitka kod Balaklave

**Bitka kod Balaklave** (ruski *Балаклавское сражение*, engleski *Battle of Balaclava*) odigrala se 25. 10. 1854. u sklopu opsade Sevastopolja, odnosno krimskog rata. Saveznici (Drugo Francusko Carstvo, Osmansko Carstvo, Ujedinjeno Kraljevstvo) su htjeli zauzeti utvrdu Sevastopolj, rusku glavnu pomorsku bazu na Crnom moru. Nakon bitke kod Alme, britanski vojnici su uzeli odmor, što je ruskoj vojsci dalo vremena da se oporave i pripreme odbranu. Saveznici su se odlučili za dugu opsadu Sevastopolja, te su u sklopu te namjere britanski vojnici krenuli prema južnoj luci Balaklavi. Ruski zapovjednik Pavel Liprandi je odlučio napasti britanske vojnike sa oko 25.000 ljudi, nadajući se da će poremetiti britanske linije opskrbe.

Rusko topništvo je napalo prvu linije savezničke odbrane, osmanske vojnike kraj Balaklave. Osmanlije su se povukle, te su ruski vojnici krenuli na drugu liniju odbrane, koju je držao 93. škotski regiment, poznat kao 'tanka crvena linija'. Ova linija je izdržala i odbacila napad, usprkos tome što su britanski vojnici bili brojčano inferiorni i brojali tek negdje oko 4.500 ljudi. Kriva interpretacija zapovjednika Raglana dovela je do toga da su vojnici pomislili da moraju jurišati na ruske položaje. Ovaj trenutak ostao je zapamćen u britanskoj historiji kao juriš lake konjice. Ova laka konjica krenula je u juriš dug dva kilometara, usprkos tome što su ruski topovi pucali po njima.

## U popularnoj kulturi
* "The Charge of the Light Brigade", pjesma koju je napisao Alfred Lord Tennyson.
* *[[The Charge of the Light Brigade (1936 film)|Charge of the Light Brigade]]* – film iz 1936. u kojem glumi Errol Flynn
* *[[The Charge of the Light Brigade (1968 film)|The Charge of the Light Brigade]]* – film iz 1968. u kojem glume John Gielgud i Trevor Howard

## Izvori

## Literatura
* Alexander William Kinglake (1863–87). *The Invasion of the Crimea, 8 vols.* Edinburgh
* Fletcher, Ian & Ishchenko, Natalia (2004). *The Crimean War: A Clash of Empires*. Spellmount Limited. 

## Vanjske veze
* Bitka kod Balaklave na britanske bitke
* Bitka kod Balaklave na Encyclopædia Britannica
Walk Into Paradise

***Walk Into Paradise*** (), u Francuskoj poznat kao ***L’Odyssée du Capitaine Steve*** () je australijsko-francuski pustolovni film snimljen 1956. godine u režiji Leeja Robinsona i Marcella Pagliera. Radnja se događa na Novoj Gvineji gdje australijski službenik (čiji lik tumači Chips Rafferty, inače producent filma) putuje duž rijeke Sepik kako bi pronašao pustolova koji je bio otkrio naftu, a pri tome ga prate francuski ljekar i lovac na krokodile.

Originalno je trebao biti australijska produkcija gdje je glavna zvijezda trebao biti američki glumac Richard Boone, koji se sa Raffertyjem bio sprijateljio za vrijeme snimanja filma *[[Kangaroo (film, 1952)|Kangaroo]]*. Boone je, međutim, bio spriječen sudjelovati, te je kao alternativa uskočila francuska kuća Discifilm. *Walk Into Paradise* se snimao na autentičnim lokacijama na Novoj Gvineji, i to kao višejezični film - na engleskom i francuskom jeziku. Film je postigao određeni komercijalni uspjeh, a što se najviše pripisivalo egzotičnim i autentičnim prizorima džungle. U SAD je preimenovan u ***Walk Into Hell*** (). Robinson je sa francuskim producentima ponovno surađivao dvije godine kasnije na filmu *[[The Stowaway (1958 film)|The Stowaway]]*.

## Uloge
*Chips Rafferty ... Steve MacAllister
*Françoise Christophe ... Dr. Louise Dumarcet
*Reg Lye ... Ned 'Shark-eye' Kelley
*Pierre Cressoy ... Jeff Clayton
*Narednik Major Somu ... Stariji narednik Towalaka
*Policajac Fred Kaad ... sam sebe
*Kap. Richard Davis ... sam sebe

## Izvori

## Vanjske veze
*
* 
*''Walk Into Paradise'' at Australian Screen Online
*''Walk Into Paradise''  at Oz Movies
Topper (film)

***Topper*** je američka crno-bijela fantastična filmska komedija snimljena 1937. godine u režiji Normana Z. McLeoda. Predstavlja adaptaciju istoimenog romana Thornea Smitha. Protagonisti, koje tumače Constance Bennett i Cary Grant, su bezbrižni bračni par Marion i George Kerby koji poginu u prometnoj nesreći, ali koji umjesto odlaska na drugi svijet ostaju na zemlji kao duhovi. Radnja pokazuje kako nastoje pomoći naslovnom liku, "uštogljenom" bankaru Cosmu Topperu (čiji lik tumači Roland Young) da se opusti i izbjegne tiraniju supruge (koju tumači Billie Burke).

*Topper* je producirao Hal Roach, filmaš dotle specijaliziran za kratke komedije, koji je njime nastojao steći uspjeh i u dužim formama. Vješto korištenje za tadašnje standarde prilično impresivnih specijalnih efekata, humor i izuzetno talentirana glumačka postava, je pomogla da to i postigne. Već sljedeće godine je snimljen nastavak pod nazivom *[[Topper Takes a Trip]]*, a godine 1941. i *[[Topper Returns]]*. Popularnost filma se 1950-ih odrazila i kroz istoimenu TV-seriju, a 1979. je snimljen i remake u obliku TV filma.

## Uloge
*Constance Bennett ... Marion Kerby
*Cary Grant ... George Kerby
*Roland Young ... Cosmo Topper
*Billie Burke ... Mrs. Clara Topper
*Alan Mowbray ... Wilkins, batler
*Eugene Pallette ... Casey
*Arthur Lake ... Liftboj
*Hedda Hopper ... Mrs. Grace Stuyvesant
*Virginia Sale ... Miss Johnson
*Ward Bond (van špice) ... taksist u jednoj sceni

## Reference

## Vanjske veze
*
*''Topper'' at Turner Classic Movies
*''Topper'' review at TVGuide.com 
*''Topper'' historic reviews, photo gallery at CaryGrant.net
*Watch ''Topper'' at the Internet Archive
*Hemmings Daily blog: ''SIA Flashback - The Topper Buick's Many Metamorphoses''
Dust in the Sun

***Dust in the Sun*** () je australijski pustolovni film snimljen 1958. u režiji Leeja Robinsona. Predstavlja adaptaciju romana *[[Justin Bayard]]* Jona Clearyja. Protagonist, čiji lik tumači Ken Wayde je policajac u australijskoj Sjevernoj teritoriji koji prilikom sprovođenja Aboridžina optuženog za ubistvo bude napadnut od Aboridžina koji se žele osvetiti, te je prisiljen tražiti utočište na izoliranoj farmi. Radnja prikazuje kako tamo bude upetljan u komplicirani ljubavni trokut. *Dust in the Sun* je redovnu distribuciju imao tek dvije godine iza premijere, te je doživio komercijalni neuspjeh.

## Uloge
* Jill Adams ... Julie Kirkbride
* Ken Wayne ... Justin Bayard
* Maureen Lanagan ... Chris Palady
* Robert Tudawali ... Emu Foot
* James Forrest ... Tad Kirkbride
* Jack Hume ... Ned Palady
* Henry Murdoch ... Spider
* Reg Lye ... Dirks
* Alan Light ... Inspektor Prichett

## Reference

*Larkin, Bob *Chips: The Life and Films of Chips Rafferty*, MacMillan 1986

## Vanjske veze
*
*''Dust in the Sun''  at National Film and Sound Archive
*''Dust in the Sun''  at Oz Movies
The Stowaway (film, 1958)

***The Stowaway*** (; ) je australijsko-francuski pustolovni film snimljen 1958. godine u režiji Leeja Robinsona i Ralpha Habiba. Predstavlja adaptaciju istoimenog romana belgijskog pisca Georgesa Simenona.  Radnja se događa na Tahitima gdje grupa pustolova pokušava pronaći bogatog nasljednika. Predstavljao je nastavak suradnje Leeja Robinsona sa francuskim koproducentima uspostavljen filmom Walk Into Paradise dvije godine ranije. Film se snimao na autentičnim lokacijama na Tahitima i Društvenim otocima. Napravljen je u dvije verzije - na engleskom i francuskom. Za razliku od prethodnog ostvarenja, nije ostvario veći komercijalni uspjeh.

## Uloge
* Martine Carol ... Colette
* Roger Livesey ... Major Owens
* Arletty ... Gabrielle
* Serge Reggiani ... Mougins
* Carl-Heinz Boehm ... Jean
* Reg Lye ... Buddington
* James Condon ... the purser
* Charley Mauu ... Taro
* Yvon Chabana ... Max
* Vahinerii Tauhiro ... Vahinerii
* Doris Fitton

## Izvori

## Vanjske veze
*
*''The Stowaway''  at National Film and Sound Archive
*''The Stowaway''  at Oz Movies
Psycroptic

**Psycroptic** je australski tehnički death metal sastav iz Hobarta sa Tasmanije.

## O grupi

Osnovali su je 1999. godine braća Haley, Dave (bubnjevi) i Joe (gitara). Pridružuju im se basist Cameron Grant i pjevač Matthew te nakon brojnih lokalnih nastupa, u listopadu 2000. kreću sa snimanjem debitantskog albuma *The Isle of Disenchantment* koji je objavljen u siječnju 2001. Iste godine nastupaju i na najvećem australskom metal festivalu Metal For The Brain u Canberri. Idući album, *The Scepter of the Ancients* objavljuju 2003., te je distribuiran i u SAD-u kroz izdavačku kuću Unique Leader. Sljedeće godine kreću na europsku turneju zajedno sa grupama Dismember i Anata, na kojoj je Chalka privremeno zamjenjivao Jason Peppiatt, da bi na kraju turneje postao stalan član. Prvi album s novim pjevačem, *Symbols of Failure* objavili su 2006. godine. Nakon toga potpisuju za izdavačku kuću Nuclear Blast, te objavljuju albume *(Ob)Servant* 2008. i *The Inherited Repression* 2012. godine. U studenom 2014., objavljuju da su potpisali novi ugovor sa izdavačkom kućom Prosthetic Records, te 2015. objavljuju svoj šesti studijski album jednostavno nazvan *Psycroptic*. U sklopu promocije albuma, objavili su singl "Echoes to Come", od čije je zarade financiran fond koji se brine o zaštiti tasmanijskog vraga od izumiranja.

## Članovi sastava

;Sadašnja postava
*Jason Peppiatt - vokal (2005.–)
*Joe Haley - gitara (1999.–)
*Cameron Grant - bas gitara (1999.–)
*Dave Haley - bubnjevi (1999.–)


File:Psycroptic - 7.12.2012 - Music Hall, Geiselwind (8289011450).jpg | Jason Peppiatt
File:Psycroptic_-_7.12.2012_-_Music_Hall,_Geiselwind_%288289010956%29.jpg | Joe Haley
File:Psycroptic - 7.12.2012 - Music Hall, Geiselwind (8289012220).jpg | Cameron Grant
File:Psycroptic - 7.12.2012 - Music Hall, Geiselwind (8287953993).jpg | Dave Haley


;Bivši članovi
* Matthew Chalk - vokal (1999.–2005.)

## Diskografija
;Studijski albumi
**The Isle of Disenchantment* (2001.)
**The Scepter of the Ancients* (2003.)
**Symbols of Failure* (2006.)
**Ob(Servant)* (2008.)
**The Inherited Repression* (2012.)
**Psycroptic* (2015.)

## Vanjske veze

*Službena stranica
Isabelle Corey

**Isabelle Corey** (29. maj 1939 - 6. februar 2011) je bila francuska manekenka i filmska glumica, koja je vrhunac popularnosti uživala krajem 1950-ih i početkom 1960-ih. Manekenstvom se počela baviti kao tinejdžerka, a fotografije su joj objavljivane u časopisima *Jardin des Modes*, *Elle* i *Madame Figaro*. Za početak filmske karijere je, pak, bio najzaslužniji susret sa režiserom Jean Pierre Melvilleom koji ju je upoznao u pariškoj Latinskoj četvrti, gdje je živjela sa roditeljima. Ponudio joj je ulogu u svom filmu *[[Bob le flambeur]]*, koji je kasnije postao klasik. Nakon nastupa u *[[And God Created Woman (1956 film)|I Bog stvori ženu]]*, gdje joj je partnerica bila Brigitte Bardot, otišla je u Rim gdje je snimila niz filmova, uglavnom iz peplum žanra, prije nego što je prekinula karijeru.

## Filmografija

## Vanjske veze
* 
*"Brigitte Bardot and Isabelle Corey", ''Cult Sirens''
La ragazza della salina

***La ragazza della salina*** (), također poznat i pod naslovom ***Harte Männer heisse Liebe*** () je zapadnonjemačko-italijansko-jugoslavenski igrani film snimljen 1957. godine u režiji Františeka Čapa. Protagonistica, koju tumači francuska glumica Isabelle Corey je djevojka koja je ostala bez roditelja, te je prisiljena zaposliti se u solani. Radnja prikazuje kako se u nju zaljubi ribar (koga tumači Marcello Mastroianni, ali i kako je napastuje kolega (koga tumači Peter Carsten).

## Vanjske veze
*
Tehnički death metal

**Tehnički death metal** (nazivan i **tech death** te **progresivni death metal**) je muzički podžanr death metala koji se temelji na kompleksnim ritmovima, riffovima i strukturama pjesmi. 

Začetnicima tehničkog death metala smatraju se grupe Death, Atheist i Cynic. Upravo se Death sa svojim četvrtim albumom *[[Human]]* te kasnijim izdanjima smatra najutjecajnijim tehničkim death metal sastavom. Važnim izdanjem smatra se i album *[[Effigy of the Forgotten]]* sastava Suffocation koji je više fokusiran na brzinu te brutalnost..

## Grupe

## Reference
Vacanze a Ischia

***Vacanze a Ischia*** () je italijansko-francusko-monegaško-zapadnonjemački igrani film snimljen 1957. u režiji Marija Camerinija. Po žanru je romantična komedija, a radnja, smještena na otok Ischia, prikazuje ljubavne zgode i nezgode stranih i domaćih turista, odnosno lokalnog stanovništva.

## Vanjske veze
*
Karlstad

**Karlstad** je grad na jugozapadu Švedske od 61,685 stanovnika u užem centru, i 85,753 u širem metropolitanskom području.

Karlstad je i administrativni centar Grofovije Värmland koja ima 273,265 stanovnika. 
## Geografija
Karlstad leži na otoku *Tingvalla* i duž sjeverozapadnih obala Jezera Vänern na mjestu gdje rijeka 
Klarälven ima ušće u jezero.
## Historija
Grad se orginalno zvao - **Tingvalla**, zbog tingova - skupština koje su se u njemu održavale.
Prezvan je u Karlstad u čast kralja Karla IX koji mu je svojom poveljom dodijelio status grada 1584. 
Karlstad je postao katedralni grad 1645., a 1779. i administrativni centar grofovije. U njemu su se 1905. vodili pregovori, koji su nakraju doveli do raspada Unije sa Norveškom. 
## Znamenitosti
Nakon što je bio gotovo potpuno uništen u požaru 1865. godine, Karlstad je obnovljen kao moderan grad, širokih avenija i velikih parkova. Tako da ima svega nekoliko građevina koje su nadživjele taj požar.

Zbog tog mu je naveća znamenitost *Istočni [[most]]* preko rijeke Klarälven, podignut između 1761. - 1770. sa svojih 13 lukova i muzej sa zbirkama umjetničkih i kulturnih artefakata iz Värmlanda.

Karlstad ima univerzitet osnovan - 1967. kao filijala 
Univerziteta u Göteborgu, koji je od 1999. postao samostalni. 
## Privreda
Industrija Karlstada se uglavnom bazira na preradi drva i proizvodnji teških strojeva. Grad je i velika luka i centar 
izvoza i uvoza jer je povezan sa oceanom preko Göteborga i Sjevernog mora.
## Reference

## Vanjske veze

* ''Službene stranice grada'' 
* ''Karlstad'' na portalu Encyclopædia Britannica
Komparativna mitologija

**Komparativna mitologija**, usporedba mitova različitih kultura u pokušaju identificiranja zajedničkih tema i karakteristika. Komparativna mitologija služi raznim akademskim svrhama. Na primjer, istraživači upotrebljavaju odnose između različitih mitova da bi pratili razvoj religijâ i kulturâ, predložili zajedničke izvore za mitove u različitim kulturama i poduprli razne psihološke teorije.

## Izvori

## Vanjske veze

* Međunarodno udruženje za komparativnu mitologiju
Souvenir d'Italie

***Souvenir d'Italie*** () je italijansko-britanska filmska komedija snimljena 1957. godine u režiji Antonija Pietrangelija. Protagonistice, koje glume Isabelle Corey, June Lavreick i Ingeborg Schöner su tri mlade turistice - Francuskinja, Britanka i Njemica - koje autostopom putuju Italiju i doživljavaju razne zgode sa lokalnim zavodnicima.

## Uloge
*Isabelle Corey: Josette
*June Laverick: Margaret
*Ingeborg Schöner: Hilde
*Gabriele Ferzetti: Advokat Alberto Cortini
*Massimo Girotti: Ugo Parenti
*Alberto Sordi: Sergio Battistini
*Vittorio De Sica: Grof
*Dario Fo: Carlino 
*Antonio Cifariello: Gino
*Isabel Jeans: Cynthia
*Mario Carotenuto
*Francesco Mulé: Advokat Andrea Mazzoni

## Vanjske veze
*
*
Afrodite, dea dell'amore

***Afrodite, dea dell'amore*** () je italijanski historijski film snimljen 1958. godine u režiji Marija Bonnarda. Radnja je smještena u Korint u doba Rimskog Carstva i prikazuje kako lokalni arhont (koga tumači Ivo Garrani želi sagraditi velebni hram posvećen boginji Dijani. Protagonist, koga tumači Anthony Steffen, je kipar kome je povjereno vajanje statue, ali koji sa arhontom dolazi u sukob zbog svoje kršćanske vjere, ali i ljubavi prema robinji (koju tumači Isabelle Corey).

## Uloge

* Isabelle Corey: Lerna 
* Anthony Steffen: Demetrius (naveden kao Antonio De Teffe) 
* Irène Tunc: Diala 
* Clara Calamai: Stenele 
* John Kitzmiller: Tomoro 
* Ivo Garrani: Antigonus
* Massimo Serato: Quinto Rufo 
* Giulio Donnini: Erasto 
* Carlo Tamberlani: Matteo 
* Gianpaolo Rosmino: Dineo (naveden kao Giampaolo Rosmino) 
* Andrea Aureli: Kibur 
* Matteo Spinola: Glauco 
* Adriano Micantoni: Ftire 
* Mino Doro: Crepilo 
* Germano Longo: Osco 
* Paul Muller: L'Asiatico (naveden kao Paolo Muller) 
* Livio Lorenzon: La Spia (naveden kao Silvio Lorenzon) 
* Liliana Gerace: La Veggente  
* Emma Baron: Onoria

## Izvori

## Vanjske veze
*
Radžputi

**Radžputi** (iz sanskrtskog *raja-puta*, tj. „sin kralja”) su bili pripadnici hindu klana u današnjoj zapadnoj, središnjoj i sjevernoj Indiji i nekim dijelovima Pakistana. Prema predaji oni su potomci sjevernoindijskog ratničkog reda *[[Kšatri]]*.

Radžputi su od 6. do 12. vijeka osnovali nekoliko kraljevstava u današnjim indijskim saveznim državama Rajasthanu i Gujaratu (historijska Rajputana), od kojih su se neke održale sve do 20. vijeka.

Radžastancima se smatraju stanovnici ovih kraljevstava koji su danas raspršeni u cijeloj južnoj Aziji, osobito u zapadnim, središnjim i sjevernim indijskim državama Rajasthan, Gujarat, Uttar Pradesh, Himachal Pradesh, Haryana, Jammu i Kashmir, Punjab, Uttarakhand, Madhya Pradesh, Bihar i pakistanskom Sindhu.

## Historija

Radžputi su uspostavili brojna kraljevstva još od 6. vijeka u današnjem Rajasthanu, Saurashtri (današnji Gujarat) i dijelovima Pakistana. Uspješno su se odupirali islamskoj invaziji dok su se muslimani proširili u Punjab i dolinu rijeke Ganges. Radžputi su zadržali svoju neovisnost i naposljetku postali jedna od glavnih prepreka potpunom muslimanskom osvajanju Indije. Poslije su njihove malene dinastije vladale velikim dijelom sjeverne Indije. Jedan radžputski vladar Gurdžara iz klana Chauhana, Prithvi Raj Chauhan, bio je osobito poznat po krvavim sukobima protiv islamskih sultanata. Početkom 14. st. sultan Alaudin Hildži, iz dinastije Hildžija (koja je vladala sjevernom Indijom od 1290.-1320.) samo je nakratko osvojio Ajmersko kraljevstvo. Samo pedesetak godina poslije, Radžputi su ponovno uzdigli svoje kraljevstvo, ovaj put pod Rana Hammirom u Mewaru (Rajasthan), te su proširili svoj utjecaj sve do Bengala i Punjaba, s prijestolnicom u Gwalioru. Radžputi su pružali otpor i mogulskim carevima Humayunu, i njegovom sinu Akbaru. Od 1558. do 1578. bjesnio je Mogulsko-radžputski rat, katkad otvoreni a katkad gerilski, u kojemu su Radžputi oslobodili gotovo cijeli Mewar. Car Jahangir je nakon bijesnih borbâ od 1605.-13. god. naposljetku isposlovao radžputsko priznanje mogulskog suvereniteta, uz zadržavanje neovisnosti Mewara, koju su Radžputi zadržali sve do britanske vlasti.

Sa Britancima sklapaju brojne sporazume u 19. vijeku, prihvaćajući suverenitet engleskog kralja. Od tada je njihovo područje bilo poznato kao Rajputana, sve do osamostaljenja Indije 1947. i osnutka države Rajasthana.

## Izvori
Amore a prima vista (film, 1958)

***Amore a prima vista*** ( ili ***Buenos dias, amor*** () je italijansko-španska crno-bijela filmska komedija snimljena 1958. godine u režiji Franca Rosija. Protagonistica, koju tumači Isabelle Corey, je kćer bogatog producenta koja odlazi na put u Španiju u društvu svoje sekretarice i sa kojom zamijeni mjesto, izazvaši niz komplikacija.

## Vanjske veze
*
*Buenos Días, Amor na Indiemoviez
Pozdrav

**Pozdrav** je prastari način iskazivanja blagonaklonosti pri susretu ili rastanku dvije ili više osoba. Verbalno, to je iskazivanje kratke riječi ili fraze svojstvene određenoj kulturi, a u fizičkom smislu može se manifestovati rukovanjem, poljupcem, mahanjem rukom...

Svi indoevropski pozdravi su istog porijekla: hello, ciao, šalom, zdravo, servus, zbogom, bok-bog... i uvijek znači mir, zdravlje, dobro, usluga, Bog. U starini rukovanje je bio dokaz da se u ruci ne krije oružje, a sam pozdrav je nagovještava dobru namjeru, da bi se druga strana uvjerila da ne prijeti opasnost.

## Reference
Homage to Catalonia

***Homage to Catalonia*** je knjiga engleskog književnika Džordža Orvela originalno objavljena 1938. godine. U njoj on opisuje sopstvena iskustva iz španskog građanskog rata gde se nekoliko meseci borio kao dobrovoljac na strani republikanske vlade. Na pisanje ovog dela ga je podstakla anarhistička atmosfera u Kataloniji, kojom je bio fasciniran, ali i velika nepravda prema njegovim prijateljima iz milicije POUM-a koji su stradali tokom Majskih dana u Barseloni, odnosno staljinističke represije koje su protiv svojih suboraca provodile republikanske vlasti.

Na prostoru bivše Jugoslavije je izdana pod naslovima ***Kataloniji u čast*** (kao deo Orvelovih sabranih dela u izdanju zagrebačke izdavačke kuće August Cesarec 1983.  godine).

## Vanjske veze
*Homage to Catalonia – Searchable, indexed etext.
*Homage to Catalonia  Complete book with publication data and search option.
*Homage to Catalonia Complete book as plain text.
*Looking back on the Spanish War – an essay written 6 years later.
*
4 for Texas

***4 for Texas*** () je američka filmska vestern kiomedija snimljena 1963. godine u režiji Roberta Aldricha. Radnja je smještena u Galveston 1870. godine i prikazuje ljuto suparništvo dvojice profesionalna kockara, koje tumače Frank Sinatra i Dean Martin, odnosno borbu za kontrolu nad brodom-kockarnicom, ali i kako se na kraju udruže kada im zaprijete lokalni razbojnici i korumpirani biznismeni. *4 for Texas* je snimljen u vrijeme kada su Sinatra i Martin bili na vrhuncu popularnosti, a film je dodatnom atraktivnim učinio angažman tada isto tako popularnih evropskih diva kao što su Anita Ekberg i Ursulla Andress koji tumače njihove partnerice. Film, međutim, nije doživio neki značajniji uspjeh; to se tumači time da su Sinatri i Martinu nedostajali drugi članovi Rat Packa, kao i muzički brojevi nalik na one iz njihovog ranijeg hita *[[Ocean's Eleven (film, 1960)|Ocean's Eleven]]*.
 
## Uloge

* Frank Sinatra ... Zack Thomas
* Dean Martin ... Joe Jarrett
* Anita Ekberg ... Elya Carlson
* Ursula Andress ... Maxine Richter
* Charles Bronson ... Matson
* Victor Buono ... Harvey Burden (predsjednik, Galveston Savings & Trust)
* Edric Connor ... Prince George (vozač kočije)
* Nick Dennis ... Angel
* Richard Jaeckel ... Pete Mancini
* Mike Mazurki ... Chad (Zackov tjelohranitelj)
* Wesley Addy ... Winthrop Trowbridge
* Marjorie Bennett ... Miss Emmaline
* Virginia Christine ... sobarica Elyje Carlson
* Ellen Corby ... Udovica
* Jack Elam ... Dobie
* Joe DeRita ... Dostavljač slike (naveden kao The Three Stooges)
* Larry Fine ... Dostavljač slike (naveden kao The Three Stooges)
* Moe Howard ... Dostavljač slike (naveden kao The Three Stooges)
* Jack Lambert ... Redovnik

## Reference

## Vanjske veze
* 
*
Adorabili e bugiarde

***Adorabili e bugiarde*** () je italijanska crno-bijela filmska komedija snimljena 1958. u režiji Nunzija Malasomme. Protagonistice, koje tumače Isabelle Corey, Ingeborg Schöner i Eloisa Cianni su tri mlade djevojke koje, nezadovoljne svojim poslom i u želji da na sebe skrenu pažnju, fingiraju otmicu.

## Cast
*Isabelle Corey: Anna Pelti   
*Ingeborg Schöner: Paola Brini
*Eloisa Cianni: Marisa Dalli   
*Franco Fabrizi: Geronti   
*Paolo Ferrari: Carlo   
*Nino Manfredi: Mario   
*Rick Battaglia: Giorgio Pitagora   
*Roberto Risso: Gino Gorni   
*Franco Silva: policijski komesar 
*Loris Gizzi: sudski zapisničar
*Enrico Glori: Donatello   
*Carlo Tamberlani: chief editor   
*Lauro Gazzolo: predsjednik suda 
*Edoardo Toniolo: instruction judge 
*Carlo Delle Piane: Nasone   
*Nando Bruno: recepcionar
*Anita Durante: recepcionarova supruga  
*Giacomo Furia: Primo Fiorenzi   
*Franco Giacobini: assistente costumista

## Vanjske veze
*
Novozelandska bogomoljka

**Orthodera novaezealandiae**, poznata i kao **Novozelandska bogomoljka**, je vrsta bogomoljke koja je endemična na području Novog Zelanda. 
## Vanjske veze

*''Orthodera novaezealandiae'' - bibliografija 
*Orthodera novaezealandiae
Klarälven

**Klarälven** prevedeno sa švedskog: *Čista rijeka*, je norveško - švedska rijeka duga oko 460 km, od toga 300&nbsp;km u Švedskoj.

Ako se uračuna i rijeka Göta älv, koja je logički nastavak Klarälvena, tad je Klarälven - Göta 
najduža skandinavska rijeka koja ima čak 719&nbsp;km.
## Geografija
Klarälven izvire iz Jezera Rogen, u Švedskoj pored norveške granice, zatim teče na zapad u 
Norvešku i utječe u Jezero Femunden.

Iz jezera ističe pod imenom **Trysilelva** i teče prema jugoistoku, i ponovno ulazi u Švedsku i utječe u Jezero Höljes, od tu mijenja ime u Klarälven i uz meandre teče do svog ušća u - Jezeru Vänern, kod grada Karlstad gdje ima deltu.

## Reference

## Vanjske veze

* ''Klarälven''
Bellis

**Bellis**, rod bilja porodice Asteraceae, red Asterales, razred Magnoliopsida, koljeno Magnoliophyta. Ovaj rod obuhvaća 14 vrsta:
# *[[Bellis annua]]* L.
# *[[Bellis annua subsp. minuta]]* (DC.) Meikle
# *[[Bellis azorica]]* Hochst.
# *[[Bellis bernardii]]* Boiss. & Reut.
# *[[Bellis caerulescens]]* (Coss.) Coss. ex Ball
# *[[Bellis cordifolia]]* (Kunze) Willk.
# *[[Bellis dubia]]*  Spreng.
# *[[Bellis hyrcanica]]*  Woronow
# *[[Bellis longifolia]]*  Boiss. & Heldr.
# *[[Bellis microcephala]]*  Lange
# *[[Bellis pappulosa]]*  Boiss. ex DC.
# *[[Bellis perennis]]* L.
# *[[Bellis pusilla]]*  (N.Terracc.) Pignatti
# *[[Bellis rotundifolia]]*  (Desf.) Boiss. & Reut.
# *[[Bellis sylvestris]]*  Cirillo
## Izvori
Biokovska zečina

**Biokovska zečina ** (lat. *Centaurea biokovensis*) je endemska biljka iz porodice Asteraceae.

## Rasprostranjenost
Raste samo na planini Biokovo i to isključivo na usponima s primorske strane na ograničenom dijelu i na visini između 50 i 1600 metara nadmorske visine.

## Izgled
Snježno-bijele je boje. Gusto je dlakava. Iz rizoma svake godine nikne nekoliko sterilnih rozeta i nekoliko fertilnih stabljika. Veliku većinu sjemena raznese vjetar i mali broj dospije tamo, gdje se biljka može razviti. Glavni neprijatelji su biljne uši iz roda Aphium, koje legu potomstvo na cvjetnim glavicama te endemični puž Medora makarana, koji se zadržava u pukotinama te joj oštećuje stabiljke i listove.

## Ekologija vrste
Raste na pukotinama okomitih stijena, okrenutih prema moru. Za vrijeme vegetacijskog perioda, klima je jako vruća i suha. Područje rasprostiranja nekada je bilo cjelina, danas je rascjepkano. Rijetko se može naći po desetak jedinki na jednome mjestu. Suličasta zečina (*Centaurea cuspidata*) je srodna vrsta, koja raste uz biokovsku zečinu.
Carlina

**Carlina**, biljni rod iz porodice glavočika, red Asterales, čiji je predstavnik vrsta Carlina macrophyllus, (Desf.) D.P.Petit. Postoji i podvrsta Carlina macrophyllus var. incanus (Maire) D.P.Petit, dok je za Carlina macrophyllus var. macrophyllus ustanovljeno da je sinonim za *Carlina macrophyllus*.

Status vrste Carlina cuneatus (Boiss.) Dittrich još je neriješen.

C. macrophyllus]], (Desf.) D.P.Petit isti izvor vodi i kao sinonim za Carlina macrophylla (Desf.) DC.

Listovi su kao i kod blaženog čkalja (Centaurea benedicta) po rubovima nazubljeni i bodljikavi. Obje ove biljke pripadaju porodici Compositae, a C. benedicta poznata je i pod sinonimnim imeom Cnicus benedictus. 

C. macrophyllus je enedem u Maroku i Alžiru u gorju Atlas.
## Sinonimi
* *Carlina caulescens* Cass. = Carlina macrophylla (Desf.) DC.
* *Carlina comosus* (Spreng.) Greuter = Carlina comosa (Spreng.) Greuter
* *Carlina gummifer* (L.) Cass.  = Carlina gummifera (L.) Less.
* *Carlina macrocephalus* (Moris) Sch.Bip. = Carlina macrocephala Moris
* *Carlina macrophyllus* (Desf.) Sch.Bip. = Carlina macrophylla (Desf.) DC.
* *Carlina macrophyllus var. macrophyllus*  = *Carlina macrophyllus* (Desf.) D.P.Petit
* *Carlina megacephalus* Cass.  =  Carlina gummifera (L.) Less.
* *Carlina speciosus* (DC.) Dittrich = Carlina comosa (Spreng.) Greuter
Izvori
## Izvori
Lumbarda (top)

**Lumbarda** je vrsta oružja, starinski top, ital. bombarda.

Neka prezimena i toponimi na Balkanu su ponijeli ime po ovom oružju, uglavnom u graničarskim područjima i među ratničkim plemenima. Od prezimena, to su: Luburić, Lubarda, Lombardić (npr. Vjekoslav Luburić, Petar Lubarda)... Neki od naziva mjesta su Lubarda, Lumbarda, Lubarska (rodno selo hrvatske predsjednice Kolinde Grabar-Kitarović, to je vjekovni graničarski kraj). Pored Balkana i sjeverna italijanska oblast Lombardija nosi ovo ime koje je od plemena Langobardi, koji nemaju povezanosti sa ovim oružjem.

Uloga ovog topa je pored obrambeno-napadačke funkcije, bila i upozoravanje na ratnu opasnost sa neprijateljske teritorije.

U Dubrovniku su se proizvodili ovi topovi a bilo je i bratimstvo bombardijera. 

## Izvori
* MZ Lubarda
Tomb Raider: Legend

***Tomb Raider: Legend*** je akcijsko-avanturistička video igra, 7. po redu u franšizi *[[Tomb Raider]]*  i izdana za njenu 10. obljetnicu. Izdao ju je Eidos Interactive,  a bila je prva u seriji koju nije razvio stuido Core Design; umjesto njega je to učinila Crystal Dynamics.

Prve su se pojavile verzije za Microsoft Windows i Xbox (koja je koristila Nixxes Software takođe korišten na GameCube verziji), i to Evropi 7. aprila 2006. godine, te Sjevernoj Americi 11. aprila, zajedno sa verzijama sa PlayStation 2 i Xbox 360. Sjevernoamerička verzija za PlayStation Portable , koju je razvio Buzz Monkey Software, je izdana 20. juna 2006, verzije za Nintendo GameCube, Game Boy Advance i Nintendo DS su izdane tokom novembra 2006. Human Soft je bio odgovoran za verzije za Nintendo DS i Game Boy Advance. Windows verzija je također postala dostupna za download pretplatnicima GameTapa 31. maja 2007. Verzija za PlayStation 3  je uključena u kolekciji *[[Popis medijskih sadržaja Tomb Raider#The Tomb Raider Trilogy|The Tomb Raider Trilogy]]* izdanoj u martu 2011. i remasteriranoj u HD.  Igra je predstavljala komercijalni uspjeh, te je prodana u 4,5 miliona kopija.

## Izvori
Billy Liar

***Billy Liar*** () je roman britanskog pisca Keitha Waterhousea originalno objavljen 1959. godine. Naslovni protagonist je William Fisher, 19-godišnji mladić iz radničke porodice u Yorkshireu koji, mučen monotonijom vezanim uz posao u lokalnom pogrebnom poduzeću, slobodno vrijeme provodi izmišljajuće fantastične priče o sebi kao glavnom junaku. Radnja prikazuje kako je patološka sklonost laganju dovela da istovremeno ima dvije djevojke, ali i da se nesretno zaljubi u treću. Billy Liar je postao predložak za uspješnu dramu premijerno prikazanu 1960. godine, a u kojoj je naslovni lik tumačio Albert Finney. Godine 1963. je snimljen istoimeni igrani film. Godine 1969. je poslužio kao predložak za mjuzikl ''Billy'' i 1973. godine i za kratkotrajnu humoristička serija.

## Vanjske veze
* Billy! the Musical (*Broadway.com* article)
Billy Liar (film)

***Billy Liar*** () je britanska crno-bijela filmska komedija snimljena 1963. godine u režiji Johna Schlesingera. Predstavlja adaptaciju istoimenog romana Keitha Waterhousea, odnosno istoimenog teatarskog komada koji su napisali Waterhouse i Willis Hall, koji su također sudjelovali u izradi scenarija. Naslovni protagonist, čiji lik tumači Tom Courtenay, je 19-godišnji mladić iz skromne jorkširske koji od monotonije rada u pogrebnom poduzeću izlaz pronalazi u svijetu fantazije i patološkom laganju. Radnja prikazuje kako zahvaljujući lažima ima istovremeno dvije djevojke, ali i kako se iskrenu zaljubi u treću (čiji lik tumači Julie Christie). *Billy Liar* se često navodio kao djelo Britanskog novog vala, ali i svojevrsni stilski otklon od *[[kitchen sink realism|realizma slivnika]]* prema nešto vedrijem pristupu tadašnjoj britanskoj zbilji. Kritika je hvalila scene u kojoj protagonist zamišlja sebe kao heroja, a Tomu Courtenayu se *Billy Liar* smatra najboljom ulogom u karijeri. Mlada Julie Christie je, pak, zahvaljujući ovom filmu postala jedna od najvećih zvijezda britanske i svjetske kinematografije u sljedećih par decenija.

## Uloge
* Tom Courtenay ... William Terrence 'Billy' Fisher
* Wilfred Pickles ... Geoffrey Fisher
* Mona Washbourne ... Alice Fisher
* Ethel Griffies ... Florence, Billy's grandmother
* Finlay Currie ... Duxbury
* Gwendolyn Watts ... Rita
* Helen Fraser ... Barbara
* Julie Christie ... Liz
* Leonard Rossiter ... Emanuel Shadrack
* Rodney Bewes ... Arthur Crabtree
* George Innes ... Stamp
* Leslie Randall ... Danny Boon
* Patrick Barr ... Inspektor MacDonald
* Ernest Clark ... Upravnik zatvora

## Reference

*B. F. Taylor, *The British New Wave: A Certain Tendency?* Manchester University Press, 2006

## Vanjske veze
* 
* 
*
* 
* Billy Liar locations  (*ReelStreet.com*'s guide to the locations)
* Criterion Collection essay by Bruce Goldstein
* Criterion Collection essay by A.O. Scott
La ragazza che sapeva troppo

***La ragazza che sapeva troppo*** () je italijanski crno-bijeli filmski triler snimljen 1963. godine u režiji Marija Bave, poznat kao preteča ili prvo ostvarenje žanra poznatog kao *[[giallo]]*.

Protagonistica, čiji lik tumači Leticia Roman je Nora, mlada turistica koja prilikom posjete tetki u Rimu postane svjedokom ubistva, ali kojoj policija ne vjeruje. Radnja prikazuje kako nakon toga postaje upetljana u istragu koja nju samu čini metom serijskog ubice. Bava, prema vlastitim riječima, nije imao naročito dobro mišljenje o scenariju, te su ga privukli isključivo tehnički aspekti filma. Ostvarenje, koje se velikim dijelom oslanjalo na opus Alfreda Hitchcocka, je od kasnijih kritičara hvaljeno zbog izuzetno vještog korištenja crno-bijele fotografije za stvaranje napetosti. Bavi je *La ragazza* bio posljednji crno-bijeli film. Sljedeće godine je u boji snimio *[[Sei donne per l'assassino]]* koji se često navodi kao prvi "pravi" *giallo* film.

## Izvori

## Literatura
* 
* 
* 

## Vanjske veze

* 
*
VIP

**VIP** (eng. ***V'''ery '''I'''mportant '''P'''erson'') kratica je koja označava vrlo važnu osobu − [[šef države|šefa države]] ili [[šef vlade|vlade]], odnosno drugog viskog političkog dužnosnika, visokog vojnog zapovjednika, estradnu zvijezdu, [[menadžer]]a ili direktora velikog [[trgovačko društvo|trgovačkog društava]], znanstvenika, odnosno drugu znamenitu osobu kojoj se pruža poseban tretman zbog nekog posebnog razloga.

Također se ponekad koristi i [[kratica]] '''VVIP''' (eng. ***V**ery **V**ery **I**mportant **P*'erson*) kako bi se posebno naglasila važnost neke osobe (npr. u odnosu prema drugim VIP  osobama).

## Povezano
* Diplomatski protokol
* Džet set
* Celebrity
* Otmjeno društvo
This Sporting Life

***This Sporting Life*** (), na prostoru bivše Jugoslavije poznatiji pod naslovom ***Sportski život***, je britanski crno-bijeli igrani film snimljen 1963. u režiji Lindsaya Andersona, a kome je predstavljao cjelovečernji debi.

Predstavlja adaptaciju istoimenog romana koga je nekoliko godina ranije napisao bivši profesionalni ragbijaš David Storey. Protagonist, koga tumači Richard Harris je Frank Machin, mladi jorkširski rudar koji postaje uspješan član ragbi tima čiji menadžer vješto koristi njegovu sklonost nasilju. Radnja prikazuje kako Franku njegova sklonost nasilju izaziva probleme, uključujući ljubavnu vezu sa udovicom (čiji lik tumači Rachel Roberts).

*This Sporting Life* je originalno trebao režirati Joseph Losey, ali je producent Karel Reisz uspio nagovoriti studio Rank Organisation da angažiraju njegovoj prijatelja Andersona, koji je prije toga snimao isključivo dokumentarce. Njegov prvijenac se tematski oslanjao na tada u britanskoj kinematografiji popularan pokret *[[kitchen sink realism|realizma slivnika]]*, ali je stilski bio blizak francuskom novom valu. Nakon premijere je doživio potpunu propast u britanskim kino-dvoranama, natjeravši Rankovog čelnika Johna Davisa da najavi kako se više neće snimati takve drame. U inozemstvu je, međutim, doživio pozitivne kritike, a Harris, kome je *This Sporting Life* predstavljao prvu glavnu ulogu u karijeru, stekao uvjete da postane velika međunarodna filmska zvijezda.

## Uloge
* Richard Harris ... Frank Machin
* Rachel Roberts ... Margaret Hammond
* Alan Badel ... Gerald Weaver
* William Hartnell ... 'Dad' Johnson
* Colin Blakely ... Maurice Braithwaite
* Vanda Godsell ... Mrs. Anne Weaver
* Anne Cunningham ... Judith
* Jack Watson ... Len Miller
* Arthur Lowe ... Charles Slomer
* Harry Markham ... Wade
* George Sewell ... Jeff
* Leonard Rossiter ... Phillips, sportski novinar
* Peter Duguid ... Doctor
* Wallas Eaton ... Konobar
* Anthony Woodruff ... Tom, glavni konobarf
* Tom Clegg ... Gower
* Ken Traill ... Fizioterapeut
* Frank Windsor ... Zubar
* Ian Thompson ... kapetan Batley Towna

## Izvori

## Vanjske veze
* 
*
Optimistička tragedija (film)

***Optimistička tragedija*** ( je sovjetski crno-bijeli igrani film snimljen 1963. godine u režiji Samsona Samsonova. Predstavlja adaptaciju istoimene drame Vsevoloda Višnjevskog. Radnja se započinje 1918. godine, nedugo nakon Oktobarske revolucije, na jednom od brodova Baltičke flote gdje se većina revolicionarnih mornara opredijelila za anarhizam. Protagonistica, koju tumači Margarita Volodina, je komesarka koju je boljševička Partija poslala na brod da od njihovih mornara učini jedinicu Crvene armije koja će se boriti u građanskom ratu, a koja se u svojoj misiji suočava sa problemima jer je kao ženu ne shvaćaju ozbiljno.

*Optimistička tragedija* je snimljena u specijalnom formatu slike od 70&nbsp;mm, a izrađene su i posebne kopije za prikazivanje u kino-dvoranam opremljene sistemom Kinopanorama 70. Premijerno je prikazan na Kanskom festivalu gdje je dobio specijalnu nagradu za epski film. U SSSR-u je imao izuzetnu gledanost, a Volodina, inače supruga režisera Samsonova, je proglašena najboljom glumicom u anketi časopisa *[[Sovjetski ekran]]*.

## Uloge
* Margarita Volodina ... Komesarka
* Boris Andreyev ... Vožak
* Vjačeslav Tihonov ... Aleksej
* Vsevolod Sanajev ... Siplij
* Erast Garin ... Vozačok
* Oleg Striženov ... Prvi oficir

## Reference

## Vanjske veze
*
Ikarie XB 1

***Ikarie XB 1*** je čehoslovački crno-bijeli SF film snimljen 1963. godine u režiji Jindřicha Poláka, poznat kao jedno od najvažnijih i najuticajnijih ostvarenja žanra napravljenih u nekadašnjem Istočnom bloku.

Predstavlja adaptaciju romana *[[Magellanov oblak (roman)|Magellanov oblak]]* poljskog pisca Stanislawa Lema. Radnja se događa 2163. godine na ogromnom svemirskom brodu koji putuje prema tajanstvenoj "Bijeloj planeti" u solarnom sistemu Alpha Centauri. Protagonisti su članovi međunarodne posade koji se moraju suočiti sa nizom opasnosti, uključujući mentalnu nestabilnost jednog od njih.

*Ikarie XB 1* se isticao za tadašnje standarde prilično dojmljivim specijalnim efektima. Polák, koji se tek okvirno držao Lemovog predloška, se u prikazu tehnologije daleke budućnosti dijelom oslanjao na klasični američki SF-film *[[Forbidden Planet]]*. Sa druge strane je, u tradiciji hard SF-a, prikaz svemirskog putovanja nastojao temeljiti na dostignućima tadašnje nauke te je smislio neka originalna rješenja za koja se tvrdi da ih je kasnije kopirao Stanley Kubrick u svom znamenitom filmu *[[2001: A Space Odyssey]]*.

Ixarie XB 1 je premijerno prikazan na tršćanskom festivalu SF-filma. Sljedeće godine ga je za prikazivanje u SAD otkupila američka kompanija American International Pictures te, u skladu sa tadašnjom praksom, isjekla i "amerikanizirala" kroz sinkronizaciju, te još dodala vlastiti kraj, sasvim drukčiji od originalnog filma. Ta je verzija dugo vremena bila jedina dostupna na Zapadu, sve do izdanja DVD-a 2005. godine.

## Izvori


## Vanjske veze
* (fonte utilizzata)
*
*
* 
*
Licem u lice

***Licem u lice*** je jugoslavenski crno-bijeli igrani film snimljen 1963. godine u režiji Branka Bauera koji se često navodi kao jedno od najznačajnijih ostvarenja jugoslavenske kinematografije 1960-ih. Iako je radnja nastojala prikazati djelovanje tadašnjeg sistema socijalističkog samoupravljanja u praksi na pozitivan način, sama činjenica da su se u njemu prvi put prikazivale određene negativne strane tadašnjeg društveno-političkog sistema predstavlja je dotada nezamislivo kršenje tabua, odnosno presedan koji je ohrabrio brojne druge autore u godinama koje su slijedile. *Licem u lice* je nakon premijere dobio Zlatnu arenu na filmskom festivalu u Puli.

## Radnja

Na sastanku građevinskog preduzeća se odlučuje o slučaju radnika Miluna koji se pobunio protiv nekih sumnjivih odluka direktora, svog nekadašnjeg ratnog suborca. Za vreme sastanka stiglo je anonimno pismo u komitet u kojemu se upozorava na loše stanje u kolektivu, loše međuljudske odnose i nepravilnosti u dodeli društvenih stanova.

## Uloge

## Vanjske veze
* 
* Licem u lice na www.filmovi.com